Cine e în spatele spaniolilor care vor cumpăra Dinamo. Vineri este ziua decisivă.
Pablo Cortacero a virat deja 100.000 de euro pentru cumpărarea lui Dinamo. Cosmin Contra este consilierul lui Cortacero în tranzacţie şi coordonatorul noului proiect. Cornel Ţălnar este cel care se va ocupa cu reorganizarea Departamentului de Copii şi Juniori la Dinamo.
Vânzarea lui Dinamo
intră pe ultima sută de metri. Pablo Manuel Fernandez Cortacero, un afacerist
din imobiliare, este cel interesat să cumpere clubul. Acesta a virat deja
100.000 de euro, iar restul de 400.000 de euro urmează să fie viraţi vineri în
conturile clubului. Această sumă reprezintă garanţia cerută pentru ca Dinamo să
fie cumpărată de compania lui Cortacero. Suma de bani va fi folosită
pentru achitarea salariilor restante şi datoria către ANAF.În spatele acestei
tranzacţii este fostul selecţioner al naţionalei României, Cosmin Contra.
Acesta este consilierul lui Cortacero în această tranzacţie şi va coordona noul
proiect. Primul nume care urmează să se implice în noua eră de la Dinamo este
Cornel Ţălnar.Ţălnar se va ocupa cu reorganizarea Departamentului de Copii şi Juniori de la Dinamo, considerat un capitol extrem de important în viziunea noilor investitori. În acest scop, Ţălnar a avut deja o întâlnire cu Ministrul de Interne, Marcel Vela, pentru a avea parte de sprijin în reorganizarea clubului.